CELEX: 32011R0371
Language: sl
Date: 2011-04-15 00:00:00
Title: Izvedbena uredba Komisije (EU) št. 371/2011 z dne 15. aprila 2011 o izdaji dovoljenja za natrijev dimetilglicin kot krmni dodatek za piščance za pitanje (imetnik dovoljenja je Taminco N.V.)  Besedilo velja za EGP

16.4.2011   
            
            
               SL
            
            
               Uradni list Evropske unije
            
            
               L 102/6
            
         IZVEDBENA UREDBA KOMISIJE (EU) št. 371/2011
   z dne 15. aprila 2011
   o izdaji dovoljenja za natrijev dimetilglicin kot krmni dodatek za piščance za pitanje (imetnik dovoljenja je Taminco N.V.)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za natrijev dimetilglicin. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za natrijev dimetilglicin kot krmni dodatek za piščance za pitanje in njegovo uvrstitev v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 7. decembra 2010 (2) navedla, da natrijev dimetilglicin v predlaganih pogojih uporabe nima škodljivega vpliva na zdravje živali in ljudi ali na okolje ter da ta dodatek lahko prispeva k pridobivanju telesne teže in izboljšanju razmerja med porabo krme in pridobivanjem telesne teže pri piščancih za pitanje. Agencija meni, da posebne zahteve v zvezi s poprodajnim nadzorom niso potrebne. Potrdila je tudi poročilo o analitski metodi krmnega dodatka, ki ga je predložil referenčni laboratorij Evropske unije za krmne dodatke, ustanovljen z Uredbo (ES) št. 1831/2003.
            
         
               (5)
            
            
               Ocena natrijevega dimetilglicina je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. aprila 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal (2011); 9(1):1950.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: drugi zootehnični dodatki (izboljšanje zootehničnih parametrov)
                  
               
            
                  4d4
               
               
                  Taminco N.V.
               
               
                  Natrijev dimetilglicin
               
               
                  
                               
                           
                           
                              
                                 Sestava dodatka
                              
                              Natrijev dimetilglicin s čistostjo vsaj 97 %.
                           
                        
                               
                           
                           
                              
                                 Aktivna snov
                              
                              Natrijev N,N-dimetilglicin
                              C4H8NO2Na, proizveden s kemično sintezo.
                           
                        
                               
                           
                           
                              
                                 Analitske metode
                                  (1)
                              
                              Za določanje aktivne snovi v dodatku in premiksih: tekočinska kromatografija (HPLC) z detekcijo z diodnim nizom (DAD), detekcija pri 193 nm.
                              Za določanje aktivne snovi v krmni mešanici: plinska kromatografija (GC) s predkolonsko derivatizacijo in plamensko-ionizacijska detekcija (FID).
                           
                        
               
                  Piščanci za pitanje
               
               
                  —
               
               
                   
               
               
                  1 000
               
               
                  
                              1.
                           
                           
                              Zaradi varnosti je treba pri ravnanju uporabljati zaščitna očala in rokavice.
                           
                        
                              2.
                           
                           
                              Najnižji priporočeni odmerek: 1 000 mg/kg popolne krmne mešanice z 12 % vsebnostjo vlage.
                           
                        
               
                  6. maj 2021
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Evropske unije: www.irmm.jrc.be/eurl-feed-additives